CELEX: 32014D1118(01)
Language: sl
Date: 2014-11-17 00:00:00
Title: Izvedbeni sklep Komisije z dne 17. novembra 2014 o spremembi delovnega programa za leto 2014 iz Izvedbenega sklepa Komisije 2014/C 166/05 in o sprejetju delovnega programa in financiranja za leto 2015 na področju živil in krme za zagotovitev uporabe zakonodaje na področju živil in krme

18.11.2014   
            
            
               SL
            
            
               Uradni list Evropske unije
            
            
               C 410/3
            
         IZVEDBENI SKLEP KOMISIJE
   z dne 17. novembra 2014
   o spremembi delovnega programa za leto 2014 iz Izvedbenega sklepa Komisije 2014/C 166/05 in o sprejetju delovnega programa in financiranja za leto 2015 na področju živil in krme za zagotovitev uporabe zakonodaje na področju živil in krme
   2014/C 410/04
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (1), zlasti člena 84 Uredbe,
   ob upoštevanju Uredbe (EU) št. 652/2014 Evropskega parlamenta in Sveta z dne 15. maja 2014 o določbah za upravljanje odhodkov v zvezi s prehransko verigo, zdravjem in dobrobitjo živali ter v zvezi z zdravjem rastlin in rastlinskim razmnoževalnim materialom, spremembi direktiv Sveta 98/56/ES, 2000/29/ES in 2008/90/ES, uredb (ES) št. 178/2002, (ES) št. 882/2004 in (ES) št. 396/2005 Evropskega parlamenta in Sveta, Direktive 2009/128/ES Evropskega parlamenta in Sveta in Uredbe (ES) št. 1107/2009 Evropskega parlamenta in Sveta ter razveljavitvi sklepov Sveta 66/399/EGS in 76/894/EGS ter Odločbe Sveta 2009/470/ES (2), zlasti člena 6(3) in (5), členov 32, 33 in 35, člena 36(1) in (4) ter člena 43 Uredbe,
   ob upoštevanju naslednjega:
   
               (1)
            
            
               Z Izvedbenim sklepom Komisije 2014/C 166/05 z dne 27. maja 2014 (3) je bil sprejet delovni program za leto 2014 in njegovo financiranje. Navedeni sklep je treba posodobiti, da se vključijo dodatni ukrepi, ki so bili opredeljeni po sprejetju navedenega sklepa.
            
         
               (2)
            
            
               Da bodo dejavnosti na področju živil in krme izvedene v začetku leta 2015 ter tako zagotovljena uporaba zakonodaje na področju živil, krme in zdravja rastlin, je treba sprejeti delovni program, ki predstavlja sklep o financiranju.
            
         
               (3)
            
            
               Člen 94 Delegirane uredbe Komisije (EU) št. 1268/2012 (4) določa podrobna pravila o sklepih o financiranju.
            
         
               (4)
            
            
               Primerno je dovoliti, da se organom, opredeljenim v delovnem programu, iz razlogov iz delovnega programa dodelijo nepovratna sredstva brez razpisa za zbiranje predlogov.
            
         
               (5)
            
            
               Ta sklep bi moral omogočiti plačilo zamudnih obresti na podlagi člena 92 Uredbe (EU, Euratom) št. 966/2012 in člena 111(4) Delegirane uredbe (EU) št. 1268/2012.
            
         
               (6)
            
            
               Za uporabo tega sklepa je primerno opredeliti izraz „bistvena sprememba“ v smislu člena 94(4) Delegirane uredbe (EU) št. 1268/2012.
            
         
               (7)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Sprememba Izvedbenega sklepa Komisije 2014/C 166/05
   Sprejme se sprememba delovnega programa iz Izvedbenega sklepa Komisije 2014/C 166/05, kakor je določena v Prilogi.
   Člen 2
   Sprejetje delovnega programa za leto 2015
   Sprejme se delovni program za izvajanje členov 6, 32, 33, 35 in 43 Uredbe (EU) št. 652/2014, kakor je določeno v Prilogi.
   Člen 3
   Sklep o financiranju
   Letna delovna programa iz členov 1 in 2 sta sklepa o financiranju v smislu člena 84 Uredbe (EU, Euratom) št. 966/2012.
   Člen 4
   Prispevek Unije
   Najvišji prispevek za izvajanje programa v letu 2014 znaša 4 820 000 EUR in se financira iz naslednjih vrstic splošnega proračuna Evropske unije za leto 2014:
   
                
            
            
               proračun 2014 – 17 04 01 – 4 600 000 EUR
            
         
                
            
            
               proračun 2014 – 17 04 03 – 220 000 EUR
            
         Najvišji prispevek za izvajanje programa v letu 2015 znaša 4 050 000 EUR in se financira iz naslednjih vrstic splošnega proračuna Evropske unije za leto 2015:
   
                
            
            
               proračun 2015 – 17 04 03 – 3 930 000 EUR
            
         Izvajanje tega sklepa je odvisno od razpoložljivosti odobritev po sprejetju proračuna za leto 2015 s strani proračunskega organa ali kot je določeno v sistemu začasnih dvanajstin.
   Odobritve iz prejšnjega odstavka lahko zajemajo tudi zamudne obresti zaradi poznega plačila.
   Člen 5
   Določba o fleksibilnosti
   Skupne spremembe sredstev, namenjenih za posebne ukrepe v vsakem delovnem programu, ki ne presegajo 20 % največjega prispevka iz člena 4 tega sklepa, se ne štejejo za bistvene spremembe v smislu člena 94(4) Delegirane uredbe (ES) št. 1268/2012, kadar ne vplivajo bistveno na naravo ukrepov in cilj delovnega programa.
   Pristojni odredbodajalec lahko sprejme spremembe iz prvega odstavka v skladu z načeli dobrega finančnega poslovodenja in sorazmernosti.
   Člen 6
   Nepovratna sredstva
   Nepovratna sredstva se lahko organom iz Priloge v skladu s pogoji iz Priloge dodelijo brez razpisa za zbiranje predlogov.
   
      V Bruslju, 17. novembra 2014
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 298, 26.10.2012, str. 1.
   
      (2)  UL L 189, 27.6.2014, str. 1.
   
      (3)  Sklep 2014/C 166/05 z dne 27. maja 2014 o sprejetju delovnega programa in financiranja dejavnosti v letu 2014 na področju živil in krme, da se zagotovi uporaba zakonodaje o živilih in krmi (UL C 166, 3.6.2014, str. 5).
   
      (4)  Delegirana uredba Komisije (EU) št. 1268/2012 z dne 29. oktobra 2012 o pravilih uporabe Uredbe (EU, Euratom) št. 966/2012 Evropskega parlamenta in Sveta o finančnih pravilih, ki se uporabljajo za splošni proračun Unije (UL L 362, 31.12.2012, str. 1).
   
      PRILOGA
      Delovna programa na področju živil in krme za leti 2014 in 2015
      1.   UVOD
      
      Cilj teh delovnih programov je posodobiti potrebe iz Izvedbenega sklepa Komisije 2014/C 166/05 in sprejeti sklep o financiranju, da se bodo lahko ukrepi začeli izvajati v začetku leta 2015.
      Ta delovna programa vsebujeta izvedbene ukrepe za leti 2014 in 2015 z naslednjo razčlenitvijo proračuna:
      
                  Okvirni ukrepi (2014)
               
               
                  Okvirni znesek
               
            
                  Nepovratna sredstva (2)
               
               
                  170 000 EUR
               
            
                  Javna naročila (2)
               
               
                  4 650 000 EUR
               
            
                  Drugi ukrepi (0)
               
               
                  0 EUR
               
            
                  
                     SKUPAJ (4 ukrepi v letu 2014)
                  
               
               
                  
                     4 820 000 EUR
                  
               
            
         
      
                  Okvirni ukrepi (2015)
               
               
                  Okvirni znesek
               
            
                  Nepovratna sredstva (3)
               
               
                  2 325 000 EUR
               
            
                  Javna naročila (4)
               
               
                  1 205 000 EUR
               
            
                  Drugi ukrepi (1)
               
               
                  400 000 EUR
               
            
                  
                     SKUPAJ (8 ukrepov v letu 2015)
                  
               
               
                  
                     3 930 000 EUR
                  
               
            2.   NEPOVRATNA SREDSTVA
      
      Skupna proračunska sredstva, rezervirana za nepovratna sredstva:
      
                   
               
               
                  v letu 2014: 170 000 EUR,
               
            
                   
               
               
                  v letu 2015: 2 325 000 EUR.
               
            2.1   Pravna podlaga
      
      Člen 6(3) ter člena 33 in 35 Uredbe (EU) št. 652/2014.
      2.2   Proračunske vrstice
      
      
                   
               
               
                  proračun 2014 – 17 04 03 – 170 000 EUR
               
            
                   
               
               
                  proračun 2015 – 17 04 03 – 2 325 000 EUR
               
            2.3   Okvirni seznam načrtovanih ukrepov
      
      
                  Ukrepi
                  (proračun 2014 – 17 04 03)
               
               
                  Predvideno število ukrepov
               
               
                  Okvirni datum začetka
               
               
                  Okvirni znesek
                  (v EUR)
               
            
                  Orodje za oceno celotnega tveganja ostankov pesticidov
               
               
                  1 sporazum o nepovratnih sredstvih
               
               
                  Četrto četrtletje 2014
               
               
                  70 000
               
            
                  Dodatna nepovratna sredstva za OIE za regionalna srečanja in dejavnosti platforme za dobrobit živali
               
               
                  1 sporazum o nepovratnih sredstvih
               
               
                  Četrto četrtletje 2014
               
               
                  100 000
               
            
         
      
                  Ukrepi
                  (proračun 2015 – 17 04 03)
               
               
                  Predvideno število ukrepov
               
               
                  Okvirni datum začetka
               
               
                  Okvirni znesek
                  (v EUR)
               
            
                  Usklajevanje zahtevkov za registracijo uporabe fitofarmacevtskih sredstev v manjši meri
               
               
                  1 sporazum o nepovratnih sredstvih
               
               
                  Prvo četrtletje 2015
               
               
                  350 000
               
            
                  Usklajen načrt nadzora za ugotavljanje razširjenosti goljufivih praks pri trženju nekaterih živil
               
               
                  28 sporazumov o nepovratnih sredstvih
               
               
                  Prvo četrtletje 2015
               
               
                  600 000
               
            
                  Usklajen načrt nadzora za protimikrobno odpornost
               
               
                  28 sporazumov o nepovratnih sredstvih
               
               
                  Prvo četrtletje 2015
               
               
                  1 375 000
               
            2.4   Opisi, cilji in predvideni rezultati izvedbenih ukrepov
      
      
         Orodje za oceno celotnega tveganja ostankov pesticidov
      
      V okviru raziskovalnega projekta Acropolis, ki ga je sofinancirala EU, je bilo razvito informacijsko orodje, ki je na voljo vsem deležnikom, vključenim v oceno tveganja pesticidov. Informacijsko orodje temelji na verjetnostnih modelih izpostavljenosti. Komisija namerava nadgraditi rezultate tega projekta.
      
         Cilj: Nadgradnja orodja projekta Acropolis za posebne potrebe Komisije kot tudi podpora obvladovalcem tveganja pri razvoju meril, ki se uporabljajo pri obvladovanju tveganja z ocenjevanjem možnega vpliva izbire različnih parametrov v modelih na odločitve o obvladovanju tveganja.
      Prvotni projekt je izvedel nizozemski nacionalni inštitut za javno zdravje in okolje (RIVM), ki bi mu bilo treba dodeliti dodatna nepovratna sredstva za nadaljevanja dela in zagotavljanje potrebne podpore Komisiji pri sprejemanju ustreznih odločitev o obvladovanju tveganja.
      
         Pričakovani rezultati: Nadgradnja orodja za posebne potrebe, ki jih je zahtevala Komisija in podpora (testni primeri in navodila) Komisiji glede parametrov izračuna pri sprejemanju odločitev o obvladovanju tveganja.
      
         Dodatna nepovratna sredstva za OIE za regionalna srečanja in področje dobrobiti živali
      
      Z Izvedbenim sklepom Komisije 2014/C 166/05 so bila sprejeta neposredna nepovratna sredstva za OIE za ukrepe, kot so svetovne konference, regionalni seminarji in regionalna srečanja ter dejavnosti na področju zdravja in dobrobiti živali.
      Komisija namerava dodeliti dodatna neposredna nepovratna sredstva OIE za organizacijo dodatnih seminarjev na področju dobrobiti živali.
      
         Cilj: Povečanje ozaveščenosti o vprašanjih glede dobrobiti živali in stopnje uporabe standardov OIE za dobrobit živali (prevoz, zakol, nadzor potepuških psov).
      
         Pričakovani rezultat: Boljše poznavanje standardov na področju dobrobiti živali.
      
         Usklajevanje zahtevkov za registracijo uporabe fitofarmacevtskih sredstev v manjši meri
      
      Kar zadeva uporabo fitofarmacevtskih sredstev v manjši meri, je treba zagotoviti učinkovito usklajevanje in izmenjavo informacij med državami članicami in deležniki. Zato bi bilo treba vzpostaviti projekt za oblikovanje posebne platforme strokovnjakov EU za manjše uporabe na področju zdravja rastlin. Komisija je Evropskemu parlamentu in Svetu predložila poročilo o ustanovitvi evropskega sklada za manjše uporabe na področju fitofarmacevtskih sredstev (1). V poročilu je bilo ugotovljeno, da je Komisija kratko- in srednjeročno pripravljena pomagati in finančno prispevati k vzpostavitvi takšnega projekta.
      
         Cilj: Sofinanciranje koordinacijske skupine EU, ki jo vodijo nekatere države članice ali mednarodna organizacija, z nepovratnimi sredstvi za ukrep za uskladitev pristopa pri iskanju rešitev za zmanjšanje vrzeli na področju manjših uporab v Evropski uniji.
      
         Pričakovani rezultat: Usklajene dejavnosti, ki vodijo k zmanjšanju vrzeli na področju manjših uporab fitofarmacevtskih sredstev, za zagotovitev, da evropski kmetje lahko še naprej proizvajajo visokokakovostne kmetijske rastline, z zagotavljanjem zadostnih sredstev in metod.
      
         Usklajen načrt nadzora za ugotavljanje razširjenosti goljufivih praks pri trženju nekaterih živil
      
      Namen usklajenih načrtov nadzora je ugotoviti razširjenost goljufivih praks pri trženju nekaterih živil prek ciljno usmerjenih kontrol, vključno z laboratorijsko analizo, ki jih izvajajo države članice. Podobni postopki so že bili izvedeni za konjsko meso v letih 2013 in 2014.
      
         Cilj: Odkrivanje in količinska opredelitev nekaterih goljufivih praks.
      
         Pričakovani rezultat: Usklajeni načrti nadzora za spremljanje goljufij na področju živil za povečanje zaupanja potrošnikov. V zvezi s tem bo Evropska komisija od vseh držav članic zahtevala, da izvajajo take načrte.
      
         Usklajen načrt nadzora za protimikrobno odpornost
      
      V skladu z Direktivo 2003/99/ES Evropskega parlamenta in Sveta (2) države članice zagotovijo, da se s spremljanjem pridobijo primerljivi podatki o pojavnosti protimikrobne odpornosti pri povzročiteljih zoonoz in pri drugih povzročiteljih, kadar ti pomenijo nevarnost za javno zdravje. Podoben postopek je že bil izveden leta 2014 in je še vedno v teku.
      Komisija je leta 2011 začela petletni akcijski načrt proti naraščajoči nevarnosti protimikrobne odpornosti (3). Eden od ukrepov je okrepitev sistemov spremljanja protimikrobne odpornosti in porabe protimikrobnih zdravil pri živalih.
      
         Cilj: Sofinanciranje usklajenega načrta nadzora za spremljanje protimikrobne odpornosti, v katerega bodo vključene vse države članice.
      
         Pričakovani rezultat: Usklajeni načrt nadzora za spremljanje odpornosti v verigi preskrbe s hrano za povečanje zaupanja potrošnikov in oceno razvoja odpornosti v verigi preskrbe s hrano. V zvezi s tem bo Komisija od vseh držav članic zahtevala, da izvajajo tak načrt.
      2.5   Izvajanje
      
      
         Orodje za oceno celotnega tveganja ostankov pesticidov
      
      Izvajanje: neposredno s strani GD SANCO.
      Najvišja stopnja sofinanciranja EU: 50 % upravičenih stroškov.
      Merila za dodelitev:
      Kakovost in ustreznost predlaganih orodij.
      Splošna kakovost, skladnost in jasnost predlaganih ciljev.
      
         Dodatna nepovratna sredstva za OIE za regionalna srečanja in dejavnosti platforme za dobrobit živali
      
      Izvajanje: neposredno s strani GD SANCO.
      Najvišja stopnja sofinanciranja EU: 50 % upravičenih stroškov.
      Merila za dodelitev:
      Prispevek k uresničitvi ciljev politike za dobrobit živali.
      Kakovost predlaganih dogodkov.
      
         Usklajevanje zahtevkov za registracijo uporabe fitofarmacevtskih sredstev v manjši meri
      
      Izvajanje: neposredno s strani GD SANCO.
      Najvišja stopnja sofinanciranja EU: 50 % upravičenih stroškov.
      Merila za dodelitev:
      Relevantnost predloga za cilje ukrepa.
      Skladnost in ustreznost dodeljenih virov.
      
         Usklajen načrt nadzora EU za ugotavljanje razširjenosti goljufivih praks pri trženju nekaterih živil
      
      Izvajanje: neposredno s strani GD SANCO.
      Najvišja stopnja sofinanciranja EU: 50 % upravičenih stroškov.
      Merila za dodelitev:
      Relevantnost predloga za cilje ukrepa.
      Število testov v predlogu v primerjavi s priporočljivim številom testov.
      
         Usklajen načrt nadzora za protimikrobno odpornost
      
      Izvajanje: neposredno s strani GD SANCO.
      Najvišja stopnja sofinanciranja EU: 50 % upravičenih stroškov.
      Merila za dodelitev:
      Relevantnost predloga za cilje ukrepa.
      Število testov v predlogu v primerjavi s priporočljivim številom testov.
      3.   JAVNA NAROČILA
      
      Skupna proračunska sredstva, rezervirana za pogodbe o javnih naročilih:
      
                   
               
               
                  v letu 2014: 4 650 000 EUR,
               
            
                   
               
               
                  v letu 2015: 1 205 000 EUR.
               
            3.1   Pravna podlaga
      
      Člen 6(5) in členi 34, 35 in 43 Uredbe (EU) št. 652/2014.
      3.2   Proračunska vrstica
      
      
                   
               
               
                  proračun 2014 – 17 04 01 – 4 600 000 EUR
               
            
                   
               
               
                  proračun 2014 – 17 04 03 – 50 000 EUR
               
            
                   
               
               
                  proračun 2015 – 17 04 03 – 1 205 000 EUR
               
            3.3   Okvirni seznam načrtovanih pogodb
      
      
                  Ukrep
                  (proračun 2014 – 17 04 01)
               
               
                  Vrsta pogodb
               
               
                  Predvideno število pogodb
               
               
                  Okvirni datum
               
               
                  Znesek
                  (v EUR)
               
            
                  Obnovitev zalog antigenov virusa slinavke in parkljevke v banki antigenov in cepiv EU
               
               
                  Javni razpis
               
               
                  1
               
               
                  Četrto četrtletje 2014
               
               
                  4 600 000
               
            
         
      
                  Ukrep
                  (proračun 2014 – 17 04 03)
               
               
                  Vrsta pogodb
               
               
                  Predvideno število pogodb
               
               
                  Okvirni datum
               
               
                  Znesek
                  (v EUR)
               
            
                  Dejavnosti obveščanja o programih za izkoreninjenje
               
               
                  Posebna/storitev z obstoječo okvirno pogodbo
               
               
                  2
               
               
                  Četrto četrtletje 2014
               
               
                  50 000
               
            
         
      
                  Ukrepi
                  (proračun 2015 – 17 04 03)
               
               
                  Vrsta pogodb
               
               
                  Predvideno število pogodb
               
               
                  Okvirni datum
               
               
                  Znesek
                  (v EUR)
               
            
                  Študija – Ocena tveganja nekarantenskih škodljivih organizmov
                  Vzajemno dogovorjen postopek z Evropsko in sredozemsko organizacijo za varstvo rastlin (EPPO)
               
               
                  Storitev/vzajemno dogovorjen postopek
               
               
                  1
               
               
                  Prvo četrtletje 2015
               
               
                  300 000
               
            
                  Razvoj prototipnega instrumenta za odkrivanja vonja po samcih, ki se bo uporabljal v klavnicah
               
               
                  Posebna/storitev z obstoječo okvirno pogodbo
               
               
                  1
               
               
                  Prvo četrtletje 2015
               
               
                  170 000
               
            
                  Dogodki v okviru EXPO Milano 2015
               
               
                  Posebna/storitev s prihodnjo okvirno pogodbo
               
               
                  15
               
               
                  Prvo četrtletje 2015
               
               
                  500 000
               
            
                  Oceniti možnosti za merila za določanje endokrinih motilcev v okviru ocene učinka (presejanje)
               
               
                  Posebna/storitev z obstoječo okvirno pogodbo
               
               
                  1
               
               
                  Prvo četrtletje 2015
               
               
                  235 000
               
            3.4   Izvajanje
      
      Ukrepe bo neposredno izvajal GD SANCO.
      4.   DRUGI UKREPI
      
      4.1   Povračilo stroškov nastanitve in potnih stroškov nacionalnih strokovnjakov, ki izvajajo revizije skupaj z Uradom za prehrano in veterinarstvo (FVO)
      
      4.2   Pravna podlaga
      
      Člen 32 Uredbe (EU) št. 652/2014.
      4.3   Proračunska vrstica
      
      
                   
               
               
                  proračun 2015 – 17 04 03 – 400 000 EUR
               
            4.4   Okvirni seznam drugih načrtovanih ukrepov
      
      
                  Ukrep
                  (proračun 2015 – 17 04 03)
               
               
                  Predvideno število drugih ukrepov
               
               
                  Okvirni datum
               
               
                  Okvirni znesek
                  (v EUR)
               
            
                  Povračilo stroškov nastanitve in potnih stroškov strokovnjakov, ki izvajajo revizije skupaj z Uradom za prehrano in veterinarstvo (FVO)
               
               
                  130
               
               
                  Celo leto 2015
               
               
                  400 000
               
            
         (1)  COM(2014) 82 final, Bruselj, 18.2.2014.
      
         (2)  Direktiva 2003/99/ES Evropskega parlamenta in Sveta z dne 17. novembra 2003 o spremljanju zoonoz in povzročiteljev zoonoz, ki spreminja Odločbo Sveta 90/424/EGS in razveljavlja Direktivo Sveta 92/117/EGS (UL L 325, 12.12.2003, str. 31).
      
         (3)  COM(2011) 748 Sporočilo Komisije Evropskemu parlamentu in Svetu: Akcijski načrt proti naraščajoči nevarnosti protimikrobne odpornosti